9. การจัดการ

(1) โครงสร้างการจัดการ ประกอบไปด้วย คณะกรรมการของบริษัท และคณะกรรมการตรวจสอบ

คณะกรรมการบริษัทมีอำนาจและหน้าที่ดังต่อไปนี้

คณะกรรมการบริษัท มีอำนาจหน้าที่พิจารณากำหนดและแก้ไขเปลี่ยนแปลงชื่อกรรมการ
ซึ่งมีอำนาจลงลายมือชื่อผูกพันบริษัท ในการกระทำนิติกรรมต่าง ๆ แทนบริษัทได้

ภายใต้บังคับบทบัญญัติแห่งกฎหมายว่าด้วยบริษัทมหาชนจำกัด คณะกรรมการมีอำนาจกระทำใด
ภายในขอบแห่งวัตถุประสงค์ของบริษัท รวมอำนาจที่จะกระทำดังต่อไปนี้

1)  เป็นโจทก์ร้องทุกข์ ดำเนินการตามกระบวนพิจารณาใดๆ ในนามบริษัท ประนีประนอมยอมความ
    หรือมอบข้อพิพาทใด ๆ ให้อนุญาโตตุลาการ

2)  ซื้อ จัดหา รับ เช่าซื้อ ให้เช่าซื้อ ถือกรรมสิทธิ์ ครอบครอง ปรับปรุง ใช้ และจัดการ
    โดยประการอื่นซึ่งทรัพย์ใด ๆ ตลอดจนดอกผลของทรัพย์สินนั้น

3)  ขาย โอน จำนอง จำนำ แลกเปลี่ยน และจำหน่ายทรัพย์สินโดยประการอื่น

4)  กู้ยืมเงิน ค้ำประกัน ออก โอน รับอาวัล และสลักหลังตั๋วหรือตราสารที่เปลี่ยนมือได้อย่างอื่น

5)  ขอให้ปล่อยชั่วคราวกรรมการ พนักงาน หรือลูกจ้าง
    ที่ถูกดำเนินคดีอาญาในข้อหาเกี่ยวกับการปฏิบัติหน้าที่ให้แก่บริษัท

6)  ถือหุ้น จัดการบริษัทอื่นหรือบริษัทเอกชน และกระทำธุรกิจเฉพาะอย่างร่วมกันกับบริษัทอื่น
    หรือบริษัทเอกชน

7)  การกระทำอื่นใดที่คนธรรมดาอาจกระทำได้
    เว้นแต่โดยสภาพแห่งการกระทำนั้นจะพึงกระทำได้แต่เฉพาะบุคคลธรรมดาเท่านั้น
    ทั้งนี้ภายในขอบวัตถุประสงค์ของบริษัท

- องค์ประกอบและการแต่งตั้งคณะกรรมการ

ตามข้อ 22 และข้อ 50 ของข้อบังคับบริษัท กรรมการต้องออกจากตำแหน่งเป็นจำนวนหนึ่งในสาม
เมื่อมีการประชุมสามัญ ประจำปีทุกครั้งหลังจากจับสลาก
หรือโดยการคัดเลือกกรรมการที่ต้องออกตามวาระเมื่อครบเทอม
โดยคัดเลือกจากกรรมการที่อยู่ในตำแหน่งนานที่สุดโดยคณะกรรมการแล้วคณะกรรมการหนึ่งในสามจะต้องออกจากตำแหน่งตามวาระ
และประธานจะขอให้ที่ประชุมพิจารณาให้เลือกตั้งคณะกรรมการใหม่ เพื่อที่จำนวนกรรมการจะได้ครบ

- การลงนามผูกพันบริษัท

อำนาจกรรมการที่จะทำนิติกรรมผูกพันบริษัท คือ กรรมการสองคนลงลายมือชื่อร่วมกัน
และประทับตราสำคัญของบริษัท

ณ วันที่ 31 ธันวาคม 2543 คณะกรรมการของบริษัทประกอบด้วยกลุ่มบุคคล จำนวนรวมทั้งสิ้น 11
คน ดังมีรายชื่อต่อไปนี้

ชื่อ ตำแหน่ง

1. นายไซ จิน ลู ประธานกรรมการ

2. นายสก็อต เดวิดสัน กรรมการ

3. นายสุจิตร ศรีเวทย์บดี กรรมการ

4. นายธเนตร ขำเชิดชูไชย กรรมการ

5. นางฐิติมา รุ่งขวัญศิริโรจน์ กรรมการ

6. นายฟรานซิส อรูลานันดัม กรรมการ

7. นายโอเล่ พรีเบ็น วิสซิ่ง กรรมการ

8. นายเอียน ดิกซอน เมนซีส์ กรรมการ

9. นายเสรี ศักดิ์สวัสดิ์ กรรมการอิสระ

10. นายสรศักดิ์ สุชาติ กรรมการอิสระ

11. นางวัธนี พรรณเชษฐ์ กรรมการอิสระ

โดยมีนายฮานส์ เฮนริค เมลเคียว เป็นเลขานุการของคณะกรรมการ

ณ วันที่ 31 ธันวาคม 2543 คณะกรรมการตรวจสอบประกอบด้วยกลุ่มบุคคล จำนวนรวมทั้งสิ้น 3 คน
ดังมีรายชื่อต่อไปนี้

ชื่อ ตำแหน่ง

1. นายเสรี ศักดิ์สวัสดิ์ ประธานกรรมการ

2 . นายสรศักดิ์ สุชาติ กรรมการ

3. นางวัธนี พรรณเชษฐ์ กรรมการ

โดยมี นายธเนตร ขำเชิดชูไชย เป็นเลขานุการของคณะกรรมการตรวจสอบ

ณ วันที่ 31 ธันวาคม 2543 ผู้บริหารประกอบด้วยกลุ่มบุคคล จำนวนรวมทั้งสิ้น 14 คน
ดังมีรายชื่อต่อไปนี้

ชื่อ ตำแหน่ง

1. นายสุจิตร ศรีเวทย์บดี กรรมการผู้จัดการ

2. นายนายธเนตร ขำเชิดชูไชย ผู้อำนวยการฝ่ายบัญชีและการเงิน

3. นางสาวสมจิตร บุญพิบูลย์มิตร ผู้ช่วยผู้อำนวยการฝ่ายบัญชีและการเงิน

4. นายวิวัฒน์ หอมละออ ผู้จัดการฝ่ายโรงงาน

5. นายธนพนธ์ วงศ์เกียรติกำจร ผู้จัดการฝ่ายการค้า

6. นายธนวัฒน์ กุลประเสริฐรัตน์ ผู้จัดการฝ่ายทรัพยากรบุคคล /กฎหมาย

7. นายณุกรม ลีลาเวชบุตร ผู้จัดการฝ่ายพัฒนาธุรกิจ

8. นายพงษ์สิน ม่วงศรี ผู้จัดการฝ่ายความปลอดภัย ฯ และระบบงาน

9. นายไพรัตน์ ตันติศิริกุล ผู้จัดการเทคนิคการขาย (Monomer)

10. นางสาวพชรพรรธ จินดาแสง ผู้จัดการฝ่ายขายและผลิตภัณฑ์ (White Goods)

11. นายทวีศักดิ์ พรพิภา ผู้จัดการขายและฝ่ายโครงการ

12. นางสุพัตรา ดันแคน ผู้จัดการฝ่ายในประเทศ (Acrylic)

13. นายธนายุทธ ทรงศิลป์ ผู้จัดการฝ่ายคลังสินค้า

14. นายสุทธิพันธุ์ สอาดวุฒิเจริญ ผู้จัดการฝ่ายประสานงานผลิตและจัดซื้อ

ผู้มีอำนาจควบคุม

1. นายสุจิตร ศรีเวทย์บดี

ตำแหน่ง : กรรมการผู้จัดการ

อายุ : 51 ปี

สัดส่วนการถือหุ้นในบริษัท : 0.20 % ของทุนจดทะเบียน

ประวัติการศึกษา : ปริญญาโท - PITTSBURG STATE UNIVERSITY OF

KANSAS สหรัฐอเมริกา, MBA

ประวัติการทำงาน : ปี 2536-ปัจจุบัน - กรรมการผู้จัดการ

- บมจ. ไทยโพลีอะคริลิค

2. นายธเนตร ขำเชิดชูไชย

ตำแหน่ง : ผู้อำนวยการฝ่ายบัญชีและการเงิน

อายุ : 36 ปี

สัดส่วนการถือหุ้นในบริษัท : 0.0016 % ของทุนจดทะเบียน

ประวัติการศึกษา : ปริญญาโท

  - จุฬาลงกรณ์มหาวิทยาลัย MBA

ประวัติการทำงาน : ปี 2537 - 2542 ผู้จัดการฝ่ายการเงิน/เทคโนโลยีสารสนเทศ

บมจ. ไทยโพลีอะคริลิค

: ปี 2543 – ปัจจุบันผู้อำนวยการฝ่ายบัญชีและการเงิน

  บมจ. ไทยโพลีอะคริลิค

3.นางสาวสมจิตร บุญพิบูลย์มิตร

ตำแหน่ง : ผู้ช่วยผู้อำนวยการฝ่ายบัญชีและการเงิน

อายุ : 38 ปี

สัดส่วนการถือหุ้นในบริษัท : ไม่มี

ประวัติการศึกษา : ปริญญาตรี - วิทยาลัยเกริก สาขาบัญชี

ประวัติการทำงาน : ปี 2535 - 2542 - ผู้จัดการฝ่ายบัญชี

  บมจ. ไทยโพลีอะคริลิค

  : ปี 2543 - ปัจจุบัน - ผู้ช่วยผู้อำนวยการฝ่ายบัญชี/การเงิน

  บมจ. ไทยโพลีอะคริลิค

4. นายธนพนธ์ วงค์เกียรติกำจร

ตำแหน่ง : ผู้จัดการฝ่ายการค้า

อายุ : 43 ปี

สัดส่วนการถือหุ้นในบริษัท : ไม่มี

ประวัติการศึกษา : ปริญญาตรี - CENTRAL LONDON COLLEGE

ประวัติการทำงาน : ปี 2538- ปัจจุบัน - ผู้จัดการฝ่ายการค้า

  บมจ. ไทยโพลีอะคริลิค

5. นายวิวัฒน์ หอมละออ

ตำแหน่ง : ผู้จัดการฝ่ายโรงงาน

อายุ : 35 ปี

สัดส่วนการถือหุ้นในบริษัท : 0.0016 % ของทุนจดทะเบียน

ประวัติการศึกษา : อนุปริญญา สาขา ไฟฟ้ากำลัง

วิทยาลัยเทคนิคนครปฐม

ประวัติการทำงาน : ปี 2528 – 2540 - ผู้ช่วยผู้จัดการฝ่ายผลิต Extrusion

  บมจ. ไทยโพลีอะคริลิค

: ปี 2540 – 2541 - ผู้จัดการฝ่ายผลิต Extrusion Plan

  บมจ. ไทยโพลีอะคริลิค

: ปี 2541 – 2542 - ผู้จัดการฝ่ายผลิตExtrusion Plan/Cast Plan

  บมจ. ไทยโพลีอะคริลิค

  : ปี 2542 – ปัจจุบัน - ผู้จัดการฝ่ายโรงงาน

  บมจ. ไทยโพลีอะคริลิค

(2) การสรรหากรรมการ

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์
และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ หรือด้วยวิธีการอื่นใดก็ได้
    ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม (1)
    ทั้งหมดจะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ผู้เป็นประธานที่ประชุมเป็นผู้ออกเสียงชี้ขาด

(3) ค่าตอบแทนผู้บริหาร

3.1 ค่าตอบแทนที่เป็นตัวเงิน

ได้แก่ค่าตอบแทนที่เป็น เงินเดือน โบนัส และค่าเบี้ยประชุม

-   ค่าตอบแทนรวมของกรรมการ = 1,091,000 บาท

-   ค่าตอบแทนรวม 14 ท่านของผู้บริหาร = 17,834,301 บาท

3.2 ค่าตอบแทนอื่น

กองทุนสำรองเลี้ยงชีพพนักงาน

บริษัทได้จัดตั้งกองทุนสำรองเลี้ยงชีพพนักงานตามความในพระราชบัญญัติกองทุนสำรองเลี้ยงชีพ พ.ศ.
2530 และเข้าเป็นกองทุนจดทะเบียนโดยได้รับอนุมัติจากกระทรวงการคลัง เมื่อวันที่ 1 มิถุนายน
พ.ศ. 2542 ตามระเบียบกองทุน
พนักงานต้องจ่ายเงินสะสมเข้ากองทุนในอัตราร้อยละสามหรือห้าของเงินเดือน
และบริษัทจ่ายสมทบเข้ากองทุนนี้ในอัตราร้อยละสามหรือห้าของเงินเดือนพนักงาน
บริษัทได้แต่งตั้งผู้จัดการกองทุนรับอนุญาต แห่งหนึ่ง
เพื่อบริหารกองทุนให้เป็นไปตามข้อกำหนดของกฎกระทรวงฉบับที่ 2 (พ.ศ. 2532)
ออกตามความในพระราชบัญญัติกองทุนสำรองเลี้ยงชีพ พ.ศ. 2530

(4) การกำกับดูแลกิจการ

ในปีที่ผ่านมาคณะกรรมการบริษัทได้มีการปฏิบัติตามข้องพึงปฏิบัติที่ดีที่สำหรับกรรมการจดทะเบียนที่เป็นไปตามแนวทางของตลาดทรัพย์

(5) การดูแลเรื่องการใช้ข้อมูลภายใน

การดูแลเรื่องการใช้ข้อมูลภายใน: บริษัทฯได้ประกาศเป็นนโยบายตั้งแต่ ปี พ.ศ.2539
ในการที่ให้ผู้บริหารรวมทั้งพนักงานของบริษัทยึดถือกฎข้อบังคับว่าด้วยเรื่อง
"จรรยาบรรณในการดำเนินธุรกิจ หรือที่เรียกว่า" business ethic"
ซึ่งหนึ่งในกฎข้อบังคับดังกล่าว
รวมถึงการไม่นําข้อมูลข่าวสารภายในของบริษัทฯไปใช้ในการแสวงหาประโยชน์ส่วนตนและเกิดผลประโยชน์ที่ขัดแย้งกับบริษัทฯ
อีกทั้งบริษัทมีการติดตามและรายงานความเคลื่อนไหวในการถือครองหุ้นของบริษัทโดยผู้บริหารและพนักงานของบริษัทอยู่่เเสมอการทำฝ่าฝืนกฎระเบียบดังกล่าวนี้บริษัทถือเป็นความผิดทางวินัยอย่างร้าย

(6) บุคลากร

จำนวนพนักงานของบริษัท ณ วันที่ 31 ธันวาคม 2543 แบ่งได้ดังนี้

ฝ่ายสำนักงาน 81 คน

ฝ่ายโรงงาน 196 คน

รวม 277 คน

ในระยะ 3 ปีที่ผ่านมาบริษัทมีการเปลี่ยนแปลงจำนวนพักงานอย่างมีนัยสำคัญ
หรือมีข้อพิพาทด้านแรงงานที่สำคัญ

--- ไม่มี ---

ผลตอบแทนรวมของพนักงานบริษัทในปี 2543 ที่เป็นเงินเดือน และโบนัส
และเงินสมทบกองทุนสำรองเลี้ยงชีพ ประกันสังคม และกองทุนทดแทน

เป็นจำนวนรวม ในปี 2543 = 50,051,521.73 บาท

นโยบายที่สำคัญในการพัฒนาพนักงาน

1. การฝึกอบรมนอกงาน

คือเป็นการฝึกอบรมในห้องฝึกอบรม หรือการส่งออกไปอบรมนอกสถานที่
ตามหลักสูตรมาตรฐานที่มีอยู่ในกรณีไม่อาจฝึกอบรมในงานได้ในขณะนั้น
และมีความเหมาะสมที่จะฝึกอบรมแบบนอกงานมากว่า

2.  การฝึกอบรมเกี่ยวกับระบบคุณภาพ

      เป็นหน้าที่โดยตรงของผู้จัดการทุกท่านจะจัดให้เจ้าหน้าที่ ได้รับการอบรมที่เหมาะสม
      และเพียงพอต่อการปฏิบัติงานตามคู่มือคุณภาพ และระเบียบปฏิบัติงานต่างๆ
      ในระบบคุณภาพของบริษัท

3.  การฝึกอบรมตามแผน

4.  การเปลี่ยนแปลงกรรวิธี หรือเทคโนโลยีการผลิตใหม่

5.  การเพิ่มความสามารถในการทำงานให้กับบุคคลของบริษัทฯ

6.  การพัฒนาบุคลากรเพื่อให้สอดคล้องกับการพัฒนาองค์กร และอื่นๆ

  4. การฝึกอบรมตามระเบียบปฏิบัติ

  1. การเปลี่ยนแปลงหน้าที่ความรับผิดชอบในงาน

2.  การบรรจุแต่งตั้งบุคลากรใหม่

3.  การเริ่มต้นทำงานของผู้รับเหมา และอื่น ๆ